
            Nr.23/154/2002

BIROUL PERMANENT

AL

CAMEREI DEPUTAŢILOR

Prezentul raport suplimentar înlocuieşte raportul distribuit anterior din data de 30.09.2002.



Vă înaintăm, alăturat, Raportul suplimentar asupra proiectului de Lege pentru aprobarea Ordonanţei de urgenţă a Guvernului nr.97/2002 privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, precum şi completarea art.6 din Legea nr.143/1999 privind ajutorul de stat, transmis cu adresa nr.398 din 3 septembrie 2002 pentru dezbatere şi avizare în fond, în procedură de urgenţă.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                  Nr.23/154/2002

Prezentul raport suplimentar înlocuieşte raportul distribuit anterior din data de 30.09.2002.

RAPORT  SUPLIMENTAR

asupra proiectului de Lege pentru aprobarea Ordonanţei de urgenţă a Guvernului nr.97/2002 privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, precum şi completarea art.6 din Legea nr.143/1999 privind ajutorul de stat



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.97/2002 privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, precum şi completarea art.6 din Legea nr.143/1999 privind ajutorul de stat, transmis cu adresa nr.398 din 3 septembrie 2002, înregistrată sub nr.23/154/2002.



În raport cu obiectul de reglementare, proiectul de lege face parte din categoria legilor ordinare.



Proiectul de lege a fost transmis de către Guvern cu adresa nr. E 252 din 26 august 2002.



Proiectul de lege a fost avizat favorabil de către Comisia juridică, de disciplină şi imunităţi, Comisia pentru politică economică, reformă şi privatizare şi Comisia pentru buget, finanţe şi bănci. De asemenea, proiectul de lege este însoţit de avizul Consiliului Legislativ şi al Consiliului Economic şi Social şi de punctul de vedere al Consiliului Concurenţei.



Motivarea necesităţii acestei ordonanţe se bazează pe faptul că o componentă importantă în procesul de pregătire a României pentru integrarea în  structurile europene o  constituie adoptarea şi punerea în practică a  aquis-ului 

comunitar în domeniul concurenţei şi ajutorului de stat înainte de aderarea la Uniunea Europeană. Astfel, această ordonanţă de urgenţă instituie:



- armonizarea completă a legislaţiei române cu cea comunitară în vederea accelerării procesului de preluare a aquis-ului comunitar în orizontul de timp asumat de România în ceea ce priveşte atribuţiile organismelor guvernamentale;



- avizul pro-forma al Oficiului Concurenţei asupra notificărilor întocmite de autorităţile publice înainte de a fi transmise Consiliului Concurenţei pentru autorizare.



În şedinţele din 25 septembrie şi 14 noiembrie 2002, membrii comisiei, în conformitate cu prevederile art.60 din Regulamentul Camerei Deputaţilor, au dezbătut proiectul de lege şi, ca urmare a punctelor de vedere exprimate de deputaţi şi invitaţi, s-a hotărât cu unanimitate de voturi avizarea favorabilă a proiectului de lege cu amendamente admise prezentate în anexă. Ca urmare, comisia propune plenului Camerei Deputaţilor aprobarea acestuia.



Amendamentele admise se referă la:



- completarea textului ordonanţei cu definiţia termenului de "întreprindere publică" având în vedere că acest termen nu este definit în legislaţia în vigoare iar definiţia este preluată din directivele europene în materie de ajutor de stat;



- completări conform normelor de tehnică legislativă.



La lucrările comisiei au fost prezenţi 23 de deputaţi din totalul de 26 membri ai comisiei.



Au participat ca invitaţi, din partea Consiliului Concurenţei: domnul Ştefan Neagoe – vicepreşedinte şi din partea Oficiului Concurenţei: doamna Maria Alexandru – director general adjunct şi doamna Elena Constantinescu – şef serviciu.
A M E N D A M E N T E    A D M I S E

În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text iniţial
	Amendamente admise de comisie

Autor
	Motivaţie

	0
	1
	2
	3


	1.
	
	LEGE

pentru aprobarea Ordonanţei de urgenţă a Guvernului nr.97/2002 privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, precum şi completarea art.6 din Legea nr.143/1999 privind ajutorul de stat


	

	2.
	
	Articol unic: Se aprobă Ordonanţa de urgenţă a Guvernului nr.97/2002 privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, precum şi completarea art.6 din Legea nr.143/1999 privind ajutorul de stat, publicată în Monitorul Oficial al României, Partea I, nr.631 din 26 august 2002, cu următoarele modificări şi completări:


	


	0
	1
	2
	3

	3. 
	Titlul ordonanţei

ORDONANŢĂ DE URGENŢĂ

privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, precum şi completarea art.6 din Legea nr.143/1999 privind ajutorul de stat


	Nemodificat
	

	4. 
	Art. 1. - Scopul prezentei ordonanţe de urgenţă constă în accelerarea procesului de preluare integrală a reglementărilor comunitare privind transparenţa în domeniul ajutorului de stat şi al relaţiilor financiare dintre autorităţile publice şi întreprinderile publice.


	Art. 1. - Scopul prezentei ordonanţe de urgenţă este reglementarea accelerării  procesului de preluare integrală a legislaţiei comunitare privind transparenţa în domeniul ajutorului de stat şi al relaţiilor financiare dintre autorităţile publice şi întreprinderile publice.

Comisia pentru industrii şi servicii


	Textul trebuie să aibă un caracter dispozitiv nu să ofere explicaţii sau justificări.

Evitarea utilizării de termeni din aceeaşi familie de cuvinte.

	5. 
	
	După art.1 se introduce art.11 care va avea următorul cuprins:

" Art.11 - În înţelesul prezentei ordonanţe, prin întreprindere publică  se înţelege orice agent economic asupra căruia autorităţile publice pot exercita, direct sau indirect, o influenţă determinantă în virtutea drepturilor de proprietate, a participării lor financiare sau a normelor care reglementează activitatea acestuia."

Comisia pentru industrii şi servicii


	Definiţie preluată din directivele europene şi necesară pentru înţelegerea unitară a textului.

	6. 
	Art. 2. - Asigurarea transparenţei în domeniul ajutorului de stat şi în domeniul relaţiilor financiare dintre autorităţile publice şi întreprinderile publice se realizează de către Oficiul Concurenţei în procesul de inventariere, monitorizare şi raportare a acestora. 


	Art. 2. - Asigurarea transparenţei în domeniul ajutorului de stat şi în domeniul relaţiilor financiare dintre autorităţile publice şi întreprinderile publice se realizează de către Oficiul Concurenţei prin procesul de inventariere, monitorizare şi raportare a acestora. 

Comisia pentru industrii şi servicii


	Pentru claritatea exprimării.

	7. 
	Art. 3. - Guvernul este abilitat să preia prin hotărâri definiţiile, termenii şi procedurile privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, stabilite prin reglementări comunitare care au fost adoptate ulterior Legii nr. 143/1999 privind ajutorul de stat. 


	Art. 3. - Guvernul este abilitat să preia prin hotărâri definiţiile, termenii şi procedurile privind asigurarea transparenţei în domeniul ajutorului de stat şi al relaţiilor financiare dintre autorităţile publice şi întreprinderile publice, stabilite prin reglementări comunitare care au fost adoptate ulterior publicării Legii nr. 143/1999 privind ajutorul de stat. 

Comisia pentru industrii şi servicii


	Exprimare riguroasă din punct de vedere juridic.

	8. 
	Art. 4. - Articolul 6 din Legea nr. 143/1999 privind ajutorul de stat, publicată în Monitorul Oficial al României, Partea I, nr.370 din 3 august 1999, se completează cu alineatele (6), (7) şi (8) cu următorul cuprins: 


	Nemodificat
	

	9. 
	(6) Notificările privind schemele de ajutor de stat şi ajutoarele de stat individuale, întocmite în vederea autorizării de către Consiliul Concurenţei, vor fi avizate în prealabil de către Oficiul Concurenţei, în ceea ce priveşte îndeplinirea condiţiilor de formă prevăzute de legislaţia în vigoare. 


	Nemodificat
	

	10. 
	(7) Proiectele de acte normative prin care se instituie măsuri de ajutor de stat vor fi avizate în prealabil de către Oficiul Concurenţei, pentru verificarea realizării conformităţii acestor proiecte de acte normative cu deciziile Consiliului Concurenţei privind respectivele măsuri de ajutor de stat. 


	Nemodificat
	

	11. 
	(8) La întocmirea notificărilor privind scheme de ajutor de stat sau ajutoare de stat individuale vor fi avute în vedere criteriile de evaluare a compatibilităţii acestora cu un mediu concurenţial normal sau cu tratatele internaţionale la care România este parte, astfel cum sunt ele definite în regulamentele Consiliului Concurenţei." 


	Nemodificat
	


Comisia propune aprobarea proiectului de lege cu unanimitate de voturi.

                                   PREŞEDINTE,                                                                           SECRETAR,

                                István Antal                                                                             Aurelia Vasile









  RAPORTORI:






Dep.Istvan Antal – UDMR

Dep.Dumitru Chiriţă – PSD-SDU






Dep.Ioan Bivolaru – PSD-SDU

Dep.Valentin Calcan – PSD-SDU






Dep.Aurelia Vasile – PSD-SDU

Dep.Olga Anastasescu – PSD-SDU






Dep.Robert Raduly – UDMR

Dep.Ioan Miclea – PRM






Dep.Istvan Erdei – UDMR

Dep.Luca Ştefănoiu – PSD-SDU






Dep.Mihail Fâcă – PSD-SDU

Expert, Silvia Vlăsceanu

